KOSKETUSKOHTA Tohtori Charles Stanley
Jaamme ilosanomaa koko maailmaan.
SYVEMMÄLLE JUMALAN TAHTOON Jumalan tahdon löytäminen
On hyvin rauhoittavaa tietää, -
että Jumalalla on meitä varten erityinen suunnitelma.
Joka ainoalle meistä. Se ei ole sama suunnitelma, -
mutta se on suunniteltu jokaiselle meistä -
Hänen mielensä mukaan. Ei mitään poikkeuksia.
Emme ehkä ymmärrä, miten Jumala toimii kaikkialla maailmassa, -
mutta Hän toimii, koska Hän on Jumala.
Hän ei jätä ketään ulos.
Yritämme ymmärtää asioita, joita emme ymmärrä.
Hänellä on suunnitelma elämällemme, jonka Hän täyttää, -
jos luotamme Häneen ja tottelemme Häntä.
Nämä kaksi asiaa ovat oleellisia. Mitä Jumalalla onkaan mielessä -
ja oli mielessä kun antoi sinun syntyä tähän maailmaan; -
luottamus Häneen ja totteleminen ovat avainasioita.
Kysy itseltäsi, -
tuntevatko ihmiset sinut ihmisenä, joka luottaa Jumalaan, -
tottelee Häntä ja pyrkii kulkemaan Hänen tahdossaan, -
vai tietävätkö sinut ihmiseksi, joka vain tekee mitä vastaan tulee -
onnea ja menestystä haluten, yrittäen sopia tähän maailmaan.
Jumala ei antanut sinun syntyä, että tekisit mitä haluat, -
se ei ollut Hänen suunnitelmansa.
Monet elävät koko elämänsä kysymättä, -
mikä on Jumalan suunnitelma ja tahto minun elämääni varten.
Kun tätä alkaa kysellä, -
pääsee syvemmälle Jumalan näkökulmaan elämäsi tarkoituksesta.
Tämä tuo mieleeni Raamatun jakeen Psalmissa 103.
Koska kysymys kuuluu, miten Jumala tekee kaikki nämä asiat.
Psalmi 103, jae 19. Merkitse tämä jae Raamatussasi.
Siinä sanotaan: "Herra on pystyttänyt istuimensa taivaisiin, -
ja hänen kuninkuutensa hallitsee kaikkia."
Huomaa: "...hänen kuninkuutensa hallitsee kaikkia."
Se tarkoittaa, että kaiken keskellä Jumala hallitsee, -
vaikkei siltä näyttäisi.
Kuulemme kaikenlaisia uutisia maailmasta, kuka on kenen puolella -
ja kuka vastustaa ketäkin.
Missä on Jumala? Siellä, missä Hän on aina ollut - Hän hallitsee.
Hän antaa meidän tehdä tyhmiä ja tuhoisia asioita.
Usein Hän pysäyttää meidät.
Joskus meidän on vaikea uskoa, että Jumala puuttuu ihmisten toimintaan.
Ajatellessani tätä ja Jumalan valtaa -
mietin Jeremian sanoja Jumalalle. Jeremia 32:17:ssa hän sanoo:
"Oi Herra, Herra! Katso, sinä olet tehnyt taivaan ja maan -
suurella voimallasi ja ojennetulla käsivarrellasi: -
ei mikään ole sinulle mahdotonta..."
Jos me uskoisimme, että kaikki on Jumalan hallittavissa, -
eikä mikään ole Hänelle liian vaikeaa, toimisimme eri tavalla.
Emme epäilisi joitain asioita, -
olisimme valmiita omistamaan Hänen lupauksiaan, sillä Hän hallitsee.
Hänen valtansa hallitsee kaikkea.
Maailman tapahtumista riippumatta Hän hallitsee yhä.
Ongelma on, että monet eivät usko.
Katson joskus televisiota ja minua säälittää.
Se jatkuu ja jatkuu, kunnes pitää nousta se sulkemaan -
kysyen: Herra, onko kukaan kuullut Jumalasta, -
Jehovasta, Jahvesta, Elohimista Vanhassa testamentissa, -
jumalien Jumalasta, ainoasta tosi Jumalasta, jolla on kaikki valta.
Uskooko ja luottaako joku Häneen odottaen Häneltä ohjausta?
Jos seuraat mediaa etkä lue Sanaa, voit masentua.
Sanoman otsikko on: "Syvemmälle Jumalan tahtoon".
Ensin käymme läpi Jumalan tahdon kolme ominaisuutta.
Kolme kategoriaa. Ensiksi on Jumalan ennaltamäärätty tahto.
Asiat, jotka Hän tekee.
Vastustamaton, muuttumaton ja ehdoton tahto.
Näitä Jumala voi tehdä voimallaan ja rakkaudellaan, -
eikä kukaan ei voi estää.
Hänellä on valta, Hän on universumin valtias.
Hänen tahtonsa on ennalta määrätty. Hän on jo päättänyt joitain asioita.
Voi näyttää siltä, että maailma ei ole hallinnassa, -
mutta Jumala hallitsee, mitä tahansa tapahtuu.
Joskus kuulee sanottavan:
"Tiedän mitä elämässäni tapahtuu. En tarvitse ketään sitä sanomaan."
Ehkä sinun pitää tajuta, että joku on sinua suurempi, -
että Jumala tietää kaiken sinusta -
ja Hän on se, jota sinun ehdottomasti tulee kuunnella.
Hän on ainoa, jolla on valta kaiken yli.
Toisena on Jumalan moraalinen tahto.
Hänen moraalinen tahto on selvitetty parhaiten "Kymmenessä käskyssä".
Jumalalla on moraalinen tahto.
Älä varasta, valehtele, tee aviorikosta ja niin edelleen.
Läpi kirjoitusten on Jumalan kieltämiä asioita.
Niitä voi tapahtua, mutta ne ei ole Jumalan tahto: -
ei ole paras optio, tulevat kalliiksi tai ovat tuhoisia.
Hän on Jumala, joka antaa meille tietyn vapauden.
Moraalinen tahto on se, joka tuo vaikeuksia.
Päätämme tehdä asiat omalla tavalla. Etsimme oikeutuksen.
Mutta kun rikomme Kymmentä käskyä, me rikomme Jeesuksen opetuksia.
Siitä on maksettava hinta.
Tottelevaisuutta ei voi korvata millään, eikä ole ketään Jumalaa suurempaa.
Kuulen ihmisten puhuvan, että he aikovat tehdä sitä sun tätä.
On Jumala, joka lopulta päättää, mitä teet ja mitä et tee.
Hän sallii tottelemattomuuden ja kapinan, mutta sillä on hinta.
Synti tulee kalliiksi. Kapina Jumalaa vastaan maksaa.
Kuulen ihmisten puhuvan siitä, mitä aikovat tehdä ja toteuttaa.
He haluavat vapautta tehdä sitä sun tätä - kuuntele:
ilman vastuuntuntoa universumin Kaikkivaltiasta Jumalaa kohtaan.
Olemme kaikki vastuussa Hänelle, haluamme tai emme.
Kolmantena on Jumalan toivoma tahto, -
asiat, joita Hän haluaa meille.
Hänen tahtonsa meille. Ensin: Pelastus.
Hän tahtoo että pelastumme, saamme kasteen ja -
kuljemme Hänen tahdossaan.
Hän tahtoo, että opimme rukoilemaan ja seuraamaan opetuksia Raamatusta.
Hän tahtoo, että kuulemme Häntä jo nuorena, -
kuuntelemme ja seuraamme Häntä -
tunnustaen Hänet elämän parhaaksi oppaaksi.
Jotta voimme olla kuuliaisia, meidän tulee tuntea Hänen tahtonsa.
Miten sen voi tietää? Mistä saan sen selville?
Kuule Jumalan totuuden Sanaa, -
lue Jumalan Sanaa ja usko Jumalan Sanaan.
Jos tahdot Jumalan totuutta, -
miten elää hurskaana ja kuuliaisena, sinun tulee tuntea Jumalan Sana.
Älä siis nosta kättäsi kun sanon sen, yritän alustaa.
Montako kertaa olet tällä viikolla ottanut Raamatun käteesi -
ja lukenut jakeen? Viikossa on seitsemän päivää.
Päivässä on 24 tuntia. On paljon asioita tehtävänä.
On asioita, joita ei tarvitsisi tehdä mutta haluat.
Et tee töitä kokoajan, sinulla on vapaata.
Paljonko siitä vapaa-ajasta käytät kysyäksesi Herralta:
Pitäisikö ostaa tuo talo?
Pitäisikö ostaa tuo auto? Pitäisikö pojan opiskella tuolla?
Voiko tyttäreni tapailla tuota poikaa?
Annanko poikani olla tuon kerhon jäsen?
Milloin viimeksi kysyit Häneltä, joka tietää vastauksen kaikkeen, -
mitä Hän tahtoo?
Myönnätkö Jumalan tahtovan sinun parastasi?
Hän aina tahtoo sinun parastasi. Jos todella uskot, miksi et kysy?
Miksi teet niin monta päätöstä kysymättä Häneltä?
Katso tätä: Hänellä on tahto, tarkoitus ja suunnitelma.
Hän tietää, mikä meille on parasta kaikissa tilanteissa.
Hän kutsuu meitä pyytämään.
"...anokaa, niin teille annetaan; etsikää, niin [...]..."
Jumala tahtoo näyttää tahtonsa.
Voimme olla varmoja, että Hän kuulee, -
kun anomme Hänen tahdon tapahtuvan.
Miksi emme siis avaa Jumalan Sanaa ja kysy: -
Mitä haluat minun tekevän tässä tilanteessa?
Mitä kuuliaisuus minulta vaatii?
Pitääkö tämä yhtä Jumalan Sanan kanssa vai ei?
Ihmiset ovat syvässä velassa, koska he kuluttavat kysymättä Jumalalta.
Tämä on suuri ongelma tässä maassa.
Velkaantuminen on todella suuri ongelma.
Mitä tekemistä sillä on Raamatun kanssa? Lue, niin näet.
Jumalalla on paljon sanottavaa rahasta ja velatta elämisestä.
Yksi synti johtaa toiseen.
Jumalalla on hyvä tahto meitä kohtaan; -
se on aina paras sinulle.
Hänen "kyllä" on paras ja Hänen "ei" on paras.
Hän tahtoo meille parasta. Kun ajattelemme Jumalan tahtoa, -
se on Hänen paras suunnitelma meitä varten.
Sanotko: Elämäni on sekaisin, enkä tiedä mihin kääntyä.
Jumalan tahdon eräs osa-alue on "henkilökohtainen tahto".
Sen voi jakaa kolmeen osaan. Ensimmäisenä: "Aikomus-tahto".
Se on se, mikä Jumalalla oli mielessään sinua varten.
Millaiset vanhemmat, mikä kasvatus; mitä Jumala sinulle suunnitteli?
Mieti hetki Hänen aikomus-tahtoaan. Mitä Hän tahtoi ennen syntymääsi?
Mitä Hän tahtoi koulutuksesi suhteen?
Mitä Hän ajatteli hengellisistä lahjoistasi?
Kun annoit Jeesuksen pelastaa itsesi, kuuntele - sait lahjaksi -
kyvyt, lahjat ja taidot tehdä, mitä tahansa Jumala tahtoo.
Muistele aikaa, kun olit nuori.
Ajattelit tehdä sitä ja tätä, kun kasvat isoksi.
Kysyitkö Jumalalta, mitä Hän tahtoo sinun tekevän?
Sanot: "Miten voi tietää, mitä Jumalan tahtoo minun tekevän?"
Jos istut täällä etkä tiedä Jumalan tahtoa, -
ehkä et koskaan Häneltä kysynyt.
Menitkö koskaan polvillesi sanoen: "Jumala, en halua tuhlata elämääni.
Haluan merkityksen elämääni, vastaa pyyntööni kun rukoilen; -
mitä siis tahdot minun tekevän?"
Vain harva nuori tänä päivänä puhuu Jumalan tahdosta elämässään, -
koska he eivät ole ajatelleet, -
että Kaikkivaltiaalla Jumalalla on suunnitelma heitä varten.
Oletko koskaan istunut alas lastesi kanssa sanoen: -
Puhutaan nyt elämänne tärkeimmästä asiasta.
Mikä se on? Opiskeluko? - Ei.
Mikä on tärkein asia elämässä? - Jumalan tahto.
Sanon, että se on totuus. Se ei ole "ehkä totuus".
Joka ilta, kun olin perheeni kanssa kotona, -
lasteni syntymästä asti, rukoilin heidän sänkynsä vierellä.
He eivät ymmärtäneet mitä sanoin.
Pyysin, että Jumala näyttäisi tahtonsa heille jo nuorena.
Huomaa: Me odotamme liian kauan tehdäksemme tärkeimmän asian.
Tärkeintä on oppia tuntemaan Jumalan tahto.
Jumalan tahto koskettaa kaikkea elämässämme.
Ajattele sitä itsesi kohdalla vaikka työsi ja kutsumuksesi suhteen.
Jos etsit työtä, etsitkö ainoastaan vai kysytkö, mitä Herra tahtoo?
Mietitään tätä hetkinen.
Oikea taho kysyä ensin on Jumala:
Missä ja mitä tahdot minun tekevän? Mihin tahdot minun keskittyvän?
Ajattele. Kun päivät kuluvat, sinun ja minun aika tikittää pois.
Etkö huomaa? Minun iässäni huomaat, että kello tikittää.
Et lopeta, et luovuta, et huolestu, et pelkää, -
luotat Jumalaan ja arvostat jokaista päivää.
Tajuatko, Jumalalla on suunnitelma ja vastaukset kaikkiin kysymyksiisi.
Päätämme asioista tuomatta niitä Kaikkivaltiaan Jumalan eteen.
Huomaa. Teemme päätöksiä inhimillisen tiedon perusteella, -
joka on rajallista, -
ja tunteiden perusteella, jotka johtavat väärälle alueelle -
usein jotakuta toista miellyttäen.
Ainoa, jota Sanan mukaan tulee miellyttää, on Kaikkivaltias Jumala.
Velvollisuuteni ja haluni on miellyttää Häntä.
Älykäs ja viisas teko on miellyttää Jumalaa.
Huomaa, jos tunnet Hänet, -
tiedät, että Hän haluaa vain sitä, mikä on sinulle parasta.
Aamen? - Aamen.
Monet vanhemmat eivät voi sanoa sitä.
He haluavat näyttää ystäville ja naapureille; -
että heidän lapsensa ajavat tällä tai pukeutuvat noin.
Näin me pilaamme lapsemme.
Jumalan tahto on yksi tärkeimmistä asioista elämässäsi.
Sanotko: Mitä minun pitäisi kysyä Jumalalta, kaikkiko?
Mikä on niin merkityksetöntä, ettei siitä tarvitsisi puhua Jumalalle?
Mitä Hän sanoo? Hänellä on tahto elämällemme.
Hänellä on siis "aikomus-tahto" elämäämme varten.
Hänen olosuhde-tahto on tämä: "Sotkin elämäni täällä, -
mutta saan sen kuntoon luovuttamalla elämäni Herralle. Saan uuden alun."
Mitä varten on olosuhde-tahto? Jumala tuntee meidät ja -
Hän tietää, että epäonnistumme ja teemme vääriä päätöksiä.
Hän tietää, että olemme ihmisiä. Ajaako Hän meidät pois? Ei.
Elämme vähemmällä, saavutamme vähemmän, -
emme ole niin tyytyväisiä, onnellisia ja rauhallisia, -
koska emme kysy ensin Häneltä.
Kun alamme kysyä, Hän on valmis auttamaan.
Joitakin asioita Hän korjaa, joitain ei, olosuhteiden vuoksi.
Hänen olosuhde-tahtonsa on: "Tässä minä olen, -
tämän sotkun sain aikaan. Herra, mitä haluat nyt tehdä?"
Jumalalla on myös välitön tahto.
Mitä Hän haluaa sinun tekevän juuri nyt, tänään.
Eilistä ei voi muuttaa, mutta huomisen voi.
Huominen päivä on etuoikeus ja mahdollisuus, ja Jumala on kanssasi.
Jumalan välitön tahto on se, mitä Hän tahtoo sinun tekevän tänään.
Katsotaan hetki Jaakobin kirjettä.
Katsotaan kohtaa 4. luvussa.
13. jae: "Kuulkaa nyt, te, jotka sanotte:
'Tänään tai huomenna lähdemme siihen ja siihen kaupunkiin -
ja viivymme siellä vuoden ja teemme kauppaa ja saamme voittoa'."
Aivan kuin ihmiset tänäänkin: "Sen minä teen, voin rikastua."
"...ette tiedä, mitä huomenna tapahtuu [...].
Savu te olette, joka hetkisen näkyy ja sitten haihtuu -
sen sijaan, että teidän tulisi sanoa: -
'Jos Herra tahtoo ja me elämme, niin teemme tämän tai tuon.'
Mutta nyt te kerskaatte ylvästelyssänne.
Kaikki sellainen kerskaaminen on paha.
Joka siis ymmärtää tehdä sitä, mikä hyvää on, eikä tee, -
hänelle se on synniksi."
Kun katsot elämääsi, kysy itseltäsi, -
miten vietät aikasi, mihin käytät rahasi.
Ketä ovat ystäväsi, mitkä suhteet, mitä ostat; todistuksesi.
Arvelet, että Jumala ei välitä pikkuasioista. Kuten mistä?
Jumala on henkilökohtaisesti kiinnostunut siitä, -
mitä mietit, sanot ja teet, miltä näytät ja miten toimit.
Et elä tyhjiössä, vaan tässä maailmassa -
eläen hengessäsi elävän Jumalan kautta.
Hän on varustanut ja varustaa sinut tehdäksesi alati Hänen tahtonsa, -
jos antaudut ja taivut Hänen tahtoonsa.
Vain Jumala tietää tämänhetkiset mahdollisuutesi.
Ehkä ne ovat suuremmat kuin kuvittelet.
Sanot: "Olen tehnyt paljon virheitä." Kuka ei ole tehnyt?
Tämä virhe on ehkä kohtalokas jollekin, -
ja toisen virhe kohtalokkaampi kuin toisen.
Ongelma ei ole tämä, vaan: menenkö samaan suuntaan Jumalan kanssa.
Mitä elämästäni puuttuu, Herra?
Näytä se, mikä on hukassa, mitä pitää tunnustaa ja katua.
Mitä minun tulee luovuttaa Sinulle? Tahdon parasta elämääni Sinulta.
Kysy itseltäsi katsoen mennyttä elämää, -
aikaa ehkä vähän ennen teini-ikää;
katso elämääsi taaksepäin, mitä muuttaisit?
Todennäköisesti muuttaisimme jotain. Me kaikki, eikö niin?
Katso elämääsi taaksepäin ― mitä muuttaisit?
Toinen kysymys on tämä:
Miksi tulit tähän asti -
ajatuksella, että pärjäät ilman Jumalaa?
Kun uskoit Herraan Vapahtajanasi, sait kasteen ja liityit kirkkoon, -
luovutitko silloin elämäsi Herralle?
Minusta on uskomatonta, -
että Pyhä Jumala, koko maailmankaikkeuden hallitsija -
rakastaa minua näyttääkseen tahtonsa.
Samoin jokaiselle, joka kysyy.
Oletko valmis luottamaan Jumalaan, -
missä ja kenen kanssa lienetkään; -
virheesi täällä ja menestymisesi tuolla, -
asiat jotka ovat hyvin ja huonosti. Oletko valmis sanomaan:
"Herra, tiedät minusta kaiken. Tiedät, miten sekoitin asiani.
Anna syntini anteeksi. Tiedän, että minulla ei ole liikaa vuosia -
korjata kaikkea. Herra, auttaisitko minua viettämään loppuelämäni -
tahtoasi seuraten ja nämä olosuhteet huomioon ottaen.
Voitko auttaa minua elämään loppuelämäni tahtosi mukaan."
Sanoisitko Hänelle näin? Älä jää paholaisen ansaan.
Paholainen sanoo: "Liian myöhäistä.
Unohda tämä puhe, on liian myöhäistä."
Ei ole liian myöhäistä niin kauan kuin hengität; -
voit korjata asiat Jumalan kanssa. Ehkä mahdollisuutesi ovat menneet, -
ehkä mahdollisuuksia on enemmän kuin ymmärrät.
Jumala voi käyttää sinua monin tavoin.
Et ehkä ajatellut sitä, koska et kysynyt Häneltä.
Älä luovuta. Pyydä Jumalaa näyttämään sinulle: -
"Herra, elämäni on mennyt hukkaan ja tilanne on tämä.
Sinä lupasit antaa anteeksi. Herra, mikä on seuraava askel?
Elämäni on mitä on. Mikä on seuraava askel, Jumala?"
Oletko valmis sanomaan Hänelle:
Herra, mitä käsketkään minun tekevän seuraavaksi, teen sen.
Olisitko valmis kertomaan sen Hänelle tänään?
Luotatko Häneen niin paljon, että pystyt sanomaan: -
"Mitä tahansa pyydät, aion tehdä sen."
Luotatko Häneen tarpeeksi tehdäksesi sen?
Vai istutko kuunnellen ja ajatellen: -
"Sinä et tiedä tilannettani." Kuka tietäisi kaikkien olosuhteet.
Kysyin vain, oletko valmis luottamaan Jumalaan?
Luottakaamme Häneen kaikissa tilanteissa.
Sinulla on etuoikeus puhua Pyhälle Jumalalle, -
jolla on kaikki voima, rakkaus ja valta.
Hän tulee luoksesi ja tekee, mitä et ehkä kuvitellut.
Oletko edes valmis antamaan itsesi Hänelle nähdäksesi mitä Hän tekee?
Mitä voikaan Jumala tehdä, jos luovutat itsesi Hänelle kokonaan?
Saatat yllättyä - positiivisesti.
Riittääkö rohkeus sanoa:
"Jumala, uskon että sinulla on tahto elämäni suhteen.
Tekemiseni ei miellytä Sinua, mutta tänään pyydän, että annat anteeksi.
Voisin moittia jotakuta, mutta en moiti. Anna anteeksi.
Kun astun tästä kirkosta ulos, -
olen antautunut täydelliseen tahtoosi, mikä se liekään.
Teen kaiken, mitä sanot ja aion uskoa Jumalaan, -
joka olet ihmeellinen, rakastava ja hyvä uudelleen rakentaja.
Ota minut ja tee se, mikä on parhaaksi elämässäni tästä alkaen."
Wau! Miten ihmeellisen muutoksen Jumala voi tehdä elämässäsi.
Jos tahdot.
Isä, miten kiitollisia olemmekaan, että olet anteeksiantava Jumala.
Sinä puhdistat ja rakennat uutta; -
kaikkea hyvää sinä teet elämässämme.
Rukoilen, että tämän sanoman kuulija -
sydämessään tuomittuna ja vakuutettuna, -
joku syvää kipua tuntien -
rehellisesti luovuttaa itsensä Sinulle ja näkee, mitä Sinä teet -
elämän loppuun asti. Oi Jumala, heidän elämänsä loppuun asti.
Mitä Jumala tulee tekemään jäljellä olevan elämän ajan.
Isä, Sinä olet täynnä yllätyksiä, se on totta, -
täynnä ihmeellisiä yllätyksiä.
Tiedämme, että Sinä välität, että olemme Sinulle arvokkaita.
Sinä odotat että sanomme: "Kyllä Herra."
Sinä aloitat rakentamaan elämäämme uudelleen -
muuttaen meitä ikuisuuteen asti.
Sitä rukoilen tänään Jeesuksen nimessä. Aamen.
Jos ohjelmamme on siunannut sinua, käy verkkosivuillamme: intouch.org
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Voitto Kettunen